Häirekeskuse kommunikatsioonijuhi Edvi Freibergi arvates oleks EMT pidanud ööl vastu kolmapäeva mastide hooldustöid tehes sellest teavitama kliente ja ka häirekeskust.    Nüüd said päästekorraldajad teada, et neile pole võimalik EMT võrgust helistada, alles klientide käest, selgitas Freiberg, kirjutab Eesti Päevaleht.    EMT võrgus tehti ööl vastu 16. aprilli tuhatkonna EMT masti hooldustöid, mis kestsid  kokku ligi neli tundi. EMT pressiesindaja Kaja Pino sõnul poleks üle Eesti tohtinud sidekatkestused eriti pikka aega kesta, sest iga masti katkestus võis kesta umbes kümme minutit.    Ometi oli Eesti Päevalehe andmeil mõnes piirkonnas võimatu EMT võrgus kõnesid võtta ligi tunni aja jooksul.    Delfi.ee